Masca, obligatorie în spațiile publice în toată țara.
Masca a devenit obligatorie în toate spaţiile deschise din judeţele în care rata de incidenţă a cazurilor de Covid a depăşit 1,5 la mia de locuitori. Decizie a fost luată în şedinţa CNSU de luni seara.
ACTUALIZARE 21:00. Comitetul Național pentru Situații de Urgență a adoptat în ședința de astăzi, 2 noiembrie, Hotărârea cu numărul 51.Prin această Hotărâre a fost actualizată lista statelor și zonelor de risc epidemiologic ridicat pentru care se instituie măsura carantinei asupra persoanelor care sosesc în România și a fost propusă modificarea valorii ratei de incidență cumulată a cazurilor în ultimele 14 zile de la care este obligatorie purtarea măștii în toate spațiile publice deschise, în sensul reducerii acesteia de la 3 la 1,5/1.000 de locuitori.Astfel, CNSU propune ca purtarea măștii de protecție să fie obligatorie în toate localitățile din județele în care incidența depășește 1,5/1.000 de locuitori, iar în județele în care rata de incidență este mai mică de 1,5 purtarea măștii să fie obligatorie la nivelul localităților unde incidența depășește 1,5/1.000 de locuitori.Premierul Ludovic Orban a anunţat că CNSU va dezbate în şedinţa de luni seara o propunere prin care masca ar urma să devină obligatorie în judeţele în care incidenţa a depăşit 1,5 la mai de locuitori."Vom propune introducerea portului măştii în spaţii deschise în toate judeţele, nu se mai face diferenţierea pe localităţi, ci pur şi simplu vom introduce obligaţia portului măştii în judeţele care depăşeşsc rata de infectare de 1,5 la mie", a declarat Ludovic Orban.Acesta a spus că purtarea măştii este una dintre cele mai eficiente măsuri de protecţie.De asemenea, CNSU va aproba şi actualizarea listei ţărilor cu risc epidemiologic ridicat.